Diari Oficial de la Generalitat Valenciana


Sumari del DOGV 3956, del 09-03-2001 (2001/2068)

RESOLUCIÓ de 26 de febrer de 2001, de la Universitat Jaume I, per la qual es convoquen proves selectives per a l'ingrés en l'escala tècnica superior de gestió de la investigació mitjançant el sistema de concurs oposició.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3956

Data del DOGV
:   09-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/2068


Data del document
:   26-02-2001

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * personal d'investigació
    * concurs administratiu

RESOLUCIÓ de 26 de febrer de 2001, de la Universitat Jaume I, per la qual es convoquen proves selectives per a l'ingrés en l'escala tècnica superior de gestió de la investigació mitjançant el sistema de concurs oposició. [2001/F2068]
  
Amb l'objectiu d'atendre les necessitats de personal en aquesta administració pública encarregada del servei públic de l'educació superior i d'acord amb l'oferta pública d'ocupació pública del personal d'administració i serveis de la Universitat Jaume I per a l'any 2000, aquest Rectorat, fent ús de les competències que li atribueix l'article 18 en relació amb el 3.2.e) de la Llei de Reforma Universitària i segons el que estableix l'article 120.3 dels Estatuts de la Universitat Jaume I de Castelló, aprovats per Decret 5/1997 de 28 de gener, del Govern Valencià, acorda convocar proves selectives pel sistema de concurs oposició per a l'ingrés en l'escala tècnica superior de gestió de la investigació, de la Universitat Jaume I, amb subjecció a les següents
  
Bases de la convocatòria
  
1. Normes generals
  
1.1. Es convoquen proves selectives per a cobrir dos llocs de treball de tècnic superior d'investigació de la Universitat Jaume I, adscrit a l'Oficina de Cooperació en Investigació i Desenvolupament Tecnològic.
  
1.2. Al present procés selectiu li serà d'aplicació la Llei Orgànica 11/1983, de 25 d'agost, de Reforma Universitària; la Llei 17/1993, de 23 de desembre (BOE del 24), sobre l'accés a determinats sectors de la funció pública dels nacionals dels altres estats membres de la Unió Europea; el Text Refós de la Llei de la Funció Pública Valenciana; el Decret 33/1999, de 9 de març, del Govern valencià, pel qual s'aprova el reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de Funció Pública Valenciana; els Estatuts de la Universitat Jaume I i allò que s'ha disposat en la present convocatòria.
  
1.3. El procés selectiu es realitzarà pel sistema de concurs oposició, amb les proves, puntuacions i valoracions dels mèrits que s'especifiquen en la base 5. El temari que ha de regir les proves selectives és el que figura com annex I de la present resolució.
  
1.4. El tribunal adoptarà les mesures oportunes per a garantir que els exercicis es corregisquen sense que es conega la identitat de les persones aspirants. En aquest sentit, el tribunal exclourà aquelles persones opositores en els exercicis de les quals figuren noms, marques o signes que permeten conéixer la identitat d'aquestes.
  
1.5. Els successius anuncis relacionats amb aquesta convocatòria, els acords del tribunal de selecció i els resultats de cada un dels exercicis es publicaran al tauler d'anuncis del Servei de Recursos Humans, que es troba a la segona planta de l'Edifici Rectorat i Serveis centrals, Campus del Riu Sec de la Universitat Jaume I, i en la següent adreça d'Internet:
  
2. Requisits de les persones aspirants
  
2.1. Per a ser admeses a la realització de les proves selectives, les persones aspirants hauran de complir els següents requisits:
  
2.1.1. Ser espanyoles o nacionals d'un estat membre de la Unió Europea o nacionals d'aquells estats, als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors i treballadores en els termes en què aquesta es troba definida en el Tractat Constitutiu de la Comunitat Europea.
  
2.1.2. Haver complit els 18 anys i no haver assolit l'edat de jubilació.
  
2.1.3. Estar en possessió del títol de llicenciat, arquitecte, enginyer o equivalent. En el cas de titulacions obtingudes a l'estranger haurà d'estar-se en possessió de la credencial que acredite la seua homologació.
  
2.1.4. No patir malaltia ni estar afectat per limitació física o psíquica que siga incompatible amb el desenvolupament de les corresponents funcions.
  
2.1.5. No haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per al desenvolupament de les seues funcions públiques. Les persones aspirants la nacionalitat de les quals no siga l'espanyola hauran d'acreditar, igualment, no estar sotmeses a sanció disciplinària o condemna penal que impedisca, en el seu estat, l'accés a la funció pública.
  
2.2. Els requisits enumerats en la base 2.1 es tindran el dia de la finalització del termini de presentació de sol·licituds, i hauran de mantenir-se fins al moment de la presa de possessió com a funcionari/a de carrera.
  
3. Sol·licituds
  
3.1. Les persones interessades a prendre part en aquestes proves selectives hauran de cursar el model oficial de la sol·licitud que s'adjunta en l'annex III, que es dirigirà al rector de la Universitat Jaume I, i que es presentarà al Registre de la universitat, sense perjuí d'allò que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies naturals, comptadors a partir del dia següent al de la publicació de la present convocatòria en el Diari Oficial de la Generalitat Valenciana.
  
Així mateix hauran d' indicar en l'apartat «Dades de la convocatòria» de la sol·licitud: codi 6965.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: les instàncies es presentaran en sobre obert per tal que l'empleat/ada estampe el segell de dates en la part superior esquerra d'aquestes, i hi haurà de figurar amb claredat el nom de l'oficina i la data.
  
3.2. Qui presente alguna minusvalidesa i necessite possibles adaptacions de temps o mitjans per a la realització d'algun dels exercicis, haurà d'expressar-ho en la seua sol·licitud, en l'apartat «Dades de la convocatòria: adaptació i motiu de la discapacitat», indicant-hi l'adaptació concreta que requereix.
  
Per a això hauran de presentar, junt amb la sol·licitud, el certificat del grau de discapacitat efectuada per l'òrgan administratiu competent.
  
3.3. A la sol·licitud s'afegirà la següent documentació:
  
a) Una fotocòpia del document nacional d'identitat; si es tracta de document nacional d'identitat amb format antic, és necessària també una fotocòpia de la targeta d'identificació fiscal.
  
b) Resguard original de l'ingrés dels drets d'examen.
  
Les persones aspirants que no siguen de nacionalitat espanyola i tinguen dret a participar hauran de presentar fotocòpia del document que acredite la seua nacionalitat.
  
3.4. Les sol·licituds seran facilitades gratuïtament a la Consergeria de l'Edifici de Rectorat i Serveis Centrals, Campus del Riu Sec de la Universitat Jaume I. Aquest model de sol·licitud també es podrà obtenir des de la següent adreça d'Internet:
  
3.5. Els drets d'examen seran de 3.520 pessetes i s'ingressaran en el compte corrent número 5737880892?«Universitat Jaume I de Castelló. Drets examen»- en Bancaixa, entitat 2077, sucursal 0580 del carrer de Cavallers, 2, es farà constar en l'ingrés «Proves selectives per a l'ingrés en l'escala tècnica superior de gestió de la investigació, de la Universitat Jaume I».
  
La falta de justificació de l'abonament dels drets d'examen determinarà l'exclusió de la persona aspirant.
  
En cap cas només la presentació i el pagament dels drets d'examen suposarà substitució del tràmit de presentació, en temps i forma, de l'imprès de sol·licitud d'acord amb el que disposen aquestes bases.
  
3.6. D'acord amb el que estableix l'article 33 bis de la Llei 12/1997, de 23 de desembre, de Taxes de la Generalitat Valenciana, redactat conforme a la Llei 9/1999, de 30 de desembre, estan exempts del pagament de la taxa esmentada en el paràgraf anterior, les persones aspirants amb una discapacitat igual o superior al 33%. Aquestes persones hauran de presentar un certificat de la Conselleria de Benestar Social o òrgans competents d'altres administracions públiques, que acredite la discapacitat igual o superior al 33%.
  
3.7. Estaran exemptes del pagament les persones que figuren com a demandants d'ocupació durant el termini, almenys, d'un mes, anterior a la data de la convocatòria. Per a gaudir de l'exempció serà requisit que no hagueren rebutjat, en el termini que es tracte, oferta d'ocupació adequada ni s'hagueren negat a participar, excepte causa justificada, en accions de promoció, formació o reconversió professionals i que, així mateix, manquen de rendes superiors, en còmput mensual, al salari mínim interprofessional. El certificat relatiu a la condició de demandant d'ocupació, amb els requisits previstos en la llei, se sol·licitarà en la corresponent oficina de l'Institut Nacional d'Ocupació. Quant a l'acreditació de les rendes, s'acreditarà amb una declaració escrita del sol·licitant. Ambdós documents hauran d'adjuntar-se inexcusablement a la sol·licitud de participació en aquestes proves selectives (article 17 de la Llei 50/1998).
  
3.8. Els errors de fet que pogueren advertir-se podran esmenar-se, en qualsevol moment, d'ofici o a petició dels interessats.
  
4. Admissió de persones aspirants
  
4.1. Finalitzat el termini de presentació de sol·licituds, es publicarà al Diari Oficial de la Generalitat Valenciana la resolució que declare aprovades les llistes provisionals de persones admeses i excloses, indicant en aquest últim cas la causa d'exclusió. A aquestes persones se'ls concedirà un termini de 10 dies hàbils perquè puguen formular reclamacions o esmenar els defectes que hagen motivat l'exclusió.
  
En qualsevol cas, amb l'objecte d'evitar errors i per a possibilitar la seua esmena en temps i forma, les persones aspirants comprovaran fefaentment no sols que no figuren en la relació d'excloses, sinó que, a més a més, els seus noms consten correctament en la pertinent relació de persones admeses.
  
Les persones que dins del termini assenyalat no esmenen l'exclusió o no al·leguen l'omissió seran definitivament excloses de la participació de les proves.
  
Conclòs el termini de reclamacions i esmenes i resoltes aquestes, les llistes de persones admeses i excloses s'elevaran a definitives mitjançant resolució que es publicarà igualment en el Diari Oficial de la Generalitat Valenciana. L'esmentada publicació servirà de notificació a efectes d'impugnacions i recursos. En la mateixa resolució s'indicarà la data, lloc i hora de començament del primer exercici, que tindrà lloc en un termini no inferior a un mes.
  
Serà causa d'exclusió, a més de les assenyalades en altres apartats d'aquestes bases, l'omissió de la firma en la sol·licitud.
  
4.2. Les quantitats ingressades en concepte de drets d'examen només seran reintegrades, prèvia petició de l'interessat, a aquells aspirants que no foren admesos a les proves selectives per falta d'algun dels requisits exigits en les bases de la convocatòria. En aquesta petició les persones interessades indicaran les dades bancàries necessàries per a realitzar el reintegrament.
  
5. Sistema de selecció. Concurs oposició
  
5.1. La fase d'oposició estarà formada pels següents exercicis:
  
Primer exercici. Obligatori i eliminatori
  
Consistirà en la resolució, per escrit, d'un qüestionari tipus test amb quatre respostes alternatives, de les quals només una podrà ser considerada correcta, sobre el temari que figura en l'annex I de la present convocatòria, tant del programa comú com de l'específic. Les contestacions errònies es valoraran negativament amb una penalització equivalent a un terç del valor de cada contestació correcta. Es proposaran, com a màxim, 100 preguntes, de les quals correspondran entre un 10% i un 25% al programa comú.
  
La duració màxima d'aquest exercici serà de 90 minuts. Aquest exercici es puntuarà de 0 a 10 punts, sent necessari obtenir un mínim de 5 punts per a superar-lo.
  
Segon exercici. Obligatori i eliminatori
  
Consistirà a desenvolupar per escrit dos temes, entre tres proposats pel tribunal, sobre les matèries del temari específic que figuren en l'annex I. El temps màxim per desenvolupar l'exercici serà de tres hores. Cada tema es qualificarà de 0 a 5 punts. Aquells opositors que no obtinguen un mínim de 2,5 punts en cadascun dels temes seran eliminats.
  
En aquesta prova es valorarà el rigor analític, la sistemàtica i la claredat d'idees en l'elaboració d'una solució raonada.
  
La puntuació total de l'exercici, la integrarà la suma de la puntuació de cadascun dels temes.
  
Tercer exercici. Obligatori i eliminatori
  
Consistirà a resoldre dos supòsits pràctics, entre tres proposats pel tribunal, relacionats amb els temes específics que figuren en l'annex I.
  
El temps màxim per a la realització d'aquest exercici serà de tres hores. Cada supòsit es puntuarà de 0 a 5 punts, i seran eliminats aquells opositors que no obtinguen un mínim de 2,5 punts en cada un dels supòsits pràctics.
  
Quart exercici. Obligatori i no eliminatori
  
Consistirà en una prova sobre coneixements de valencià, nivell mitjà. Es puntuarà de 0 a 3,5 punts. El temps màxim per a la seua realització serà d'una hora.
  
5.2. Fase de concurs.
  
Els aspirants que superen la fase d'oposició disposaran d'un termini de 10 dies naturals, a partir del dia següent al de la publicació de les llistes d'aprovats en aquesta fase, per aportar la documentació acreditativa dels mèrits al·legats.
  
En aquest procés, que només s'aplicarà a les persones que superen la fase d'oposició, es valoraran fins a un màxim de 10 punts els següents mèrits, obtinguts fins a la data de finalització del termini de presentació de sol·licituds:
  
1. Experiència professional: es valoraran els següents mèrits, i la puntuació màxima d'aquest apartat serà de 5 punts:
  
a) Per cada mes de serveis prestats en la data de finalització del termini de presentació de sol·licituds en universitats públiques, en funcions anàlogues a les de la plaça convocada: 0,2 punts per mes, fins a un màxim de tres anys.
  
b) Per cada mes de serveis prestats en la data de finalització del termini de presentació de sol·licituds en qualsevol administració, organisme o institució pública, distinta a la de l'apartat anterior, en funcions anàlogues a les de la plaça convocada: 0,1 punts per mes, fins a un màxim de tres anys.
  
c) Per cada mes de serveis prestats en la data de finalització del termini de presentació de sol·licituds en el sector privat amb contracte laboral, en funcions anàlogues a les de la plaça convocada: 0,05 punts per mes, fins a un màxim de tres anys.
  
Caldrà acreditar aquesta experiència professional amb l'aportació d'un certificat oficial de períodes de cotització en el règim general de la Seguretat Social o en alguns dels règims especials dins del grup de cotització de la categoria i grup esmentats en l'apartat corresponent de la convocatòria, contractes de treball, nomenaments de funcionari interí i/o nòmines que acrediten la relació contractual, la categoria professional i les funcions realitzades.
  
2. Coneixements de valencià i idiomes comunitaris
  
Es valoraran els següents mèrits. La puntuació màxima d'aquest apartat serà de 2 punts:
  
a) Coneixements de valencià de nivell superior: 1 punt.
  
b) Coneixements d'idiomes comunitaris: fins a 1 punt, d'acord amb la taula d'equivalències aprovada per la Junta de Govern de la Universitat Jaume I.
  
3. Formació
  
Es valoraran fins a un màxim de 3 punts:
  
a) Titulacions acadèmiques: es valoraran les titulacions acadèmiques oficials de nivell superior a l'exigida, amb un màxim de 0,5 punts.
  
b) Cursos de formació: es valoraran fins a un màxim de 2,5 punts només els cursos de formació i perfeccionament que estiguen relacionats directament amb les funcions del lloc de treball d'aquesta convocatòria.
  
Aquests cursos només es valoraran si estan homologats per la universitat o per un organisme públic competent en el marc de programes de formació contínua o de formació d'empleats públics. S'hi aplicarà el següent barem:
  
De 15 a 19 hores: 0,25 punts per curs.
  
De 20 a 29 hores: 0,40 punts per curs.
  
De 30 a 49 hores: 0,50 punts per curs.
  
De 50 a 74 hores: 0,60 punts per curs.
  
De 75 hores o més: 0,75 punts per curs.
  
El tribunal, després de valorar els mèrits d'acord amb els criteris assenyalats, els farà públics de forma provisional als llocs assenyalats en la base 1.5, i obrirà un termini de 10 dies hàbils perquè les persones interessades puguen al·legar les rectificacions oportunes a la fase de concurs.
  
5.3. Finalitzades ambdues fases, es procedirà a obtenir la llista d'aspirants seleccionats i la seua ordre de puntuació amb tots el que hagen superat l'oposició, sumant a aquella la puntuació obtinguda en la fase de concurs. Aquesta relació començarà amb la persona aspirant que obtinga la puntuació més alta i finalitzarà quan el nombre de persones incloses en la mateixa coincidisca amb el nombre de llocs convocats. En cas d'empat l'ordre s'establirà d'acord amb els següents criteris:
  
1. Major puntuació en fase d'oposició.
  
2. Major puntuació en el primer exercici de la fase d'oposició.
  
3. Major puntuació en el segon exercici de la fase d'oposició.
  
4. Major puntuació en el tercer exercici de la fase d'oposició.
  
5.4. Aquest procés selectiu se celebrarà a les dependències de la Universitat Jaume I.
  
5.5. Cas de realitzar-se l'exercici en diverses sessions, l'ordre d'intervenció dels aspirants començarà per la lletra «C», i se seguirà l'ordre alfabètic de cognoms d'acord amb la Resolució de 28 de febrer de 2000, de la Direcció General de Funció Pública (DOGV número 3.706, de 10 de març de 2000).
  
5.6. En cada exercici, les persones aspirants acreditaran la seua personalitat exclusivament mitjançant la presentació del document nacional d'identitat, del passaport o del permís de conduir.
  
L'incompliment d'aquest requisit per algun aspirant determinarà l'exclusió d'aquest de la celebració de les proves.
  
En cap cas seran vàlides les còpies o fotocòpies compulsades d'aquests documents.
  
Els aspirants perdran el seu dret quan es presenten als llocs de celebració quan ja s'hagen iniciat les proves o per la inassistència a aquestes, encara que siga per causes justificades.
  
En tractar-se de proves orals o unes altres de caràcter individual i successiu, el tribunal podrà apreciar les causes al·legades i admetre la persona aspirant, sempre que les proves no hagen finalitzat i l'admissió no menyscabe el principi d'igualtat amb la resta del personal.
  
6. Tribunal de selecció
  
6.1. El tribunal de selecció d'aquestes proves és el que figura com a annex II d'aquesta convocatòria. El nom de les persones que l'integraran es farà públic en la mateixa resolució en la qual es publiquen les llistes definitives d'admesos i exclosos.
  
6.2. Els membres del tribunal hauran d'abstenir-se d'intervenir, i ho notificaran a la presidència d'aquest, quan concórreguen en ells circumstàncies de les previstes en l'article 28.2 de la Llei de Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives en els cinc anys anteriors a la publicació d'aquesta convocatòria. La presidència podrà sol·licitar dels membres del tribunal declaració expressa de no trobar-se sotmesos en les circumstàncies previstes en l'article 28.2 de la Llei de Règim Jurídic de les Administracions Públiques i del Procediment Administratiu Comú.
  
Així mateix, els aspirants podran recusar els membres del tribunal quan concórreguen les circumstàncies previstes en la present base.
  
6.3. Amb anterioritat a la iniciació de les proves selectives, l'autoritat convocadora publicarà en el Diari Oficial de la Generalitat Valenciana la resolució per la qual es nomenen els nous membres del tribunal que substituiran els que hagen perdut la seua condició per alguna de les causes previstes en la base 6.2.
  
6.4. Prèvia convocatòria de la presidència es constituirà el tribunal, amb l'assistència de les persones que ocupen la presidència i la secretaria i la meitat, almenys, dels seus membres titulars o suplents.
  
En l'esmentada sessió, el tribunal acordarà totes les decisions que corresponguen en ordre al correcte desenvolupament de les proves selectives.
  
6.5. A partir de la seua constitució, el tribunal, per a actuar amb validesa, requerirà la presència de la presidència i de la secretaria o, si és procedent, dels qui els substituïsquen i de la meitat, almenys, dels seus membres titulars o suplents.
  
6.6. Al llarg del procés selectiu, el tribunal resoldrà tots els dubtes que pogueren sorgir en l'aplicació d'aquestes normes, així com el que caldrà fer en els casos no previstos.
  
El procediment d'actuació del tribunal s'ajustarà en tot moment a allò que s'ha disposat en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6.7. El tribunal de selecció podrà adoptar les mesures precises en aquells casos en què resulte necessari, de forma que els aspirants amb minusvalideses gaudisquen de semblants condicions per a la realització dels exercicis que la resta dels participants. En aquest sentit podran establir-se, per a les persones amb minusvalideses que ho sol·liciten en la forma prevista en la base 3.2.4, les adaptacions possibles en temps i mitjans per a la seua realització.
  
6.8. A efectes de comunicacions i la resta d'incidències, el tribunal tindrà la seua seu al Servei de Recursos Humans de la Universitat Jaume I, Edifici del Rectorat i Serveis centrals, Campus del Riu Sec. El tribunal disposarà que s'atenguen totes les qüestions que siguen plantejades en relació amb aquest procés selectiu.
  
6.9. Els membres del tribunal que actuen en aquestes proves percebran les gratificacions extraordinàries per assistències que s'especifiquen en l'annex del Decret 24/1997, d'11 de febrer, del Govern valencià, sobre indemnitzacions per raó de servei i gratificacions per serveis extraordinaris.
  
6.10. En cap cas el tribunal podrà aprovar ni declarar que ha superat el procés selectiu un nombre superior d'aspirants que el de places convocades. Qualsevol proposta d'aprovats que contravinga allò establit serà nul·la de ple dret.
  
7. Coneixements de valencià
  
7.1. L'acreditació dels coneixements de valencià per les i els aspirants que hagen superat les proves selectives, que disposa el número 4 de l'article 9 del vigent Text Refós de la Llei de Funció Pública Valenciana, podrà realitzar-se mitjançant la presentació d'un dels següents documents:
  
a) Títol de Batxillerat o equivalent cursat a la Comunitat Autònoma Valenciana, amb superació de les assignatures de valencià.
  
b) Títol de l'Escola Oficial d'Idiomes corresponent al tercer curs de coneixements de valencià.
  
c) Certificat de nivell mitjà de la Junta Qualificadora de Coneixements de Valencià.
  
d) Certificats de nivell mitjà homologats per acord de la Junta de Govern de la Universitat Jaume I.
  
7.2. Els qui no puguen acreditar aquests coneixements quedaran compromesos a fer-ho en el termini de dos anys, o a la realització amb aprofitament dels cursos que amb aquest fi organitze la Universitat Jaume I.
  
8. Llistes d'aprovats, presentació de documents i nomenament de funcionaris
  
8.1. En acabar el procés selectiu, es farà pública als llocs assenyalats en la base 1.5 la relació de les persones aspirants que hagen superat el procés selectiu, per ordre de puntuació definitiva, en tot cas, del número del document nacional d'identitat.
  
8.2. El president del tribunal elevarà al rector l'acord amb la persona seleccionada, per a la seua publicació en el Diari Oficial de la Generalitat Valenciana.
  
8.3. En el termini de 20 dies hàbils, comptadors des de l'endemà d'aquell en què es publique en el Diari Oficial de la Generalitat Valenciana la resolució amb la persona seleccionada, aquesta haurà de presentar al Registre una instància dirigida al Servei de Recursos Humans de la Universitat Jaume I amb els següents documents:
  
a) Certificat de naixement expedit pel Registre Civil corresponent o fotocòpia del DNI o del passaport en el cas dels nacionals dels estats membres de la Unió Europea o d'aquells estats a què siga d'aplicació la lliure circulació de treballadors i treballadores.
  
b) Fotocòpia compulsada del títol acadèmic exigible segons la present convocatòria.
  
c) Declaració de no haver estat separat o separada mitjançant expedient disciplinari de qualsevol administració o càrrec públic, així com de no trobar-se inhabilitat o inhabilitada penalment per a l'exercici de les funcions públiques. Els aspirants la nacionalitat dels quals no siga l'espanyola hauran, a més a més, d'efectuar la declaració de no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
d) Certificat mèdic acreditatiu de posseir la capacitat física necessària per a l'acompliment de les funcions del lloc de treball ofert.
  
e) Els aspirants discapacitats hauran de presentar un certificat de la Conselleria de Treball i Afers Socials o òrgans competents d'altres administracions públiques, que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.
  
8.4. Els qui dins del termini fixat, i excepte els casos de força major, no presenten la documentació o de l'examen d'aquesta es deduïsca que manquen d'algun dels requisits assenyalats en la base 2, no podran ser nomenats funcionaris de carrera i quedaran anul·lades les seues actuacions, sense perjuí de la responsabilitat en què hagen incorregut per falsedat en la sol·licitud inicial.
  
8.5. Conclòs el procés selectiu i verificada la documentació presentada, qui ho hagués superat serà nomenat/da funcionari/a de carrera mitjançant una resolució que es publicarà al Diari Oficial de la Generalitat Valenciana, amb especificació de la destinació adjudicat.
  
8.6. Els aspirants que hagen superat algun exercici d'aquestes proves selectives, segons l'ordre de prioritat que s'obtinga per la puntuació aconseguida i amb preferència de què hagen aprovat major nombre d'exercicis, conformaran una borsa de treball per a futures contractacions temporals en llocs de treball de l'escala objecte d'aquesta convocatòria.
  
9. Norma final
  
Contra aquesta resolució, que esgota la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a partir del dia següent al de la seua publicació.
  
No obstant l'anterior, les persones interessades podran interposar un recurs de reposició davant del rector en el termini d'un mes des de l'endemà al de la seua publicació; en aquest cas no es podrà interposar el recurs contenciós administratiu mencionat en el paràgraf anterior fins que no es dicte una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Contra els acords del tribunal de selecció es podrà interposar recurs d'alçada davant del rector en el termini d'un mes des de l'endemà al de la seua publicació o notificació, d'acord amb els articles 107 i següents de la Llei 30/1992, de 26 de novembre.
  
Castelló de la Plana, 26 de febrer de 2001.- El rector: Fernando Romero Subirón.
  
Annex I
  
Programa
  
Temari comú
  
1. La Constitució espanyola de 1978.
  
2. L'Estatut d'Autonomia de la Comunitat Valenciana.
  
3. La Llei Orgànica de Reforma Universitària.
  
4. Els Estatuts de la Universitat Jaume I.
  
5. El Text Refós de la Llei de la Funció Pública Valenciana.
  
6. El règim jurídic del professorat universitari.
  
7. El règim jurídic dels convenis i treballs regulats en l'article 11 de la Llei de Reforma Universitària i la normativa que els desplega.
  
8. La Llei de Prevenció de Riscos Laborals.
  
Temari específic
  
Marc legislatiu a Espanya
  
1. La Llei de Foment i Coordinació General de la Investigació Científica i Tècnica (Llei 13/1986, de 14 d'abril).
  
2. Marc normatiu dels contractes subscrits a l'empara de l'article 11 de la Llei de Reforma Universitària.
  
3. La Llei de patents d'invenció i models d'utilitat (Llei 11/1986, de 20 de març).
  
Marc del sistema ciència-tecnologia-empresa a Espanya
  
4. El Pla Nacional d'Investigació Científica, Desenvolupament i Innovació Tecnològica: prioritats de R+D.
  
5. El Pla Nacional d'Investigació Científica, Desenvolupament i Innovació Tecnològica: actuacions en l'àmbit internacional.
  
6. El Pla Nacional d'Investigació Científica, Desenvolupament i Innovació Tecnològica: modalitats de participació.
  
7. El Pla Nacional d'Investigació Científica, Desenvolupament i Innovació Tecnològica: instruments i mecanismes d'interrelació CPI-empreses.
  
8. Incentius fiscals i fiscalitat de la innovació.
  
Ciència, tecnologia i indústria a la Comunitat Valenciana
  
9. Llei de Foment i Coordinació de la Investigació Científica i Desenvolupament Tecnològic de la Comunitat Valenciana (Llei 7/1997, de 9 de desembre).
  
10. La política d'innovació de la Generalitat Valenciana.
  
11. La política científica i tecnològica de la Generalitat Valenciana.
  
12. Instituts tecnològics, parc tecnològic i centres d'empresa-innovació.
  
13. L'Impiva.
  
La R+D en la Comunitat Europea
  
14. El Programa Marc de R+D de la Unió Europea. Continguts i estructura.
  
15. Requisits i procediments de participació en el Programa Marc de la Unió Europea.
  
16. Modalitats de participació en el Programa Marco de R+D de la Unió Europea.
  
17. La gestió de projectes europeus de R+D als centres d'investigació.
  
18. El programa Eureka.
  
19. La cooperació internacional no comunitària.
  
Investigació i transferència de tecnologia
  
20. Dinamització de les relacions universitat-empresa.
  
21. La investigació per projectes. Definició d'objectius. Elaboració de pressuposts.
  
22. Mecanismes per a la transferència de tecnologia.
  
23. Seguiment i avaluació de resultats de R+D.
  
24. Mecanismes de recerca de socis i estratègia de finançament.
  
25. La investigació sota contracte. Tipus de contractes, càlculs de costs i contrapartides.
  
26. Els contractes de transferència de tecnologia: propietat industrial i know-how.
  
27. La creació d'empreses a través de resultats d'investigació. Spin-off universitaris.
  
28. Objectius, funcions, instruments i activitats de les estructures d'interfície.
  
29. Les oficines de transferència de resultats d'investigació en el sistema espanyol d'innovació.
  
30. Els centres d'innovació i tecnologia.
  
Protecció dels resultats de la R+D
  
31. La protecció jurídica dels resultats de R+D: les patents d'invenció.
  
32. La redacció de patents als centres públics d'investigació.
  
Política tecnològica. R+D industrial
  
33. Programa de Foment de la Investigació Tècnica (PROFIT), inclòs en el Pla Nacional d'Investigació Científica, Desenvolupament i Innovació Tecnològica (2000-2003).
  
34. Instruments per a la cooperació universitat-empresa.
  
35. Normalització, certificat i homologació. Barreres tecnològiques.
  
36. El Centre per al Desenvolupament Tecnològic Industrial (CDTI)
  
El sistema d'innovació a la província de Castelló.
  
37. L'entorn científic de la província de Castelló.
  
38. L'entorn tecnològic de la província de Castelló.
  
39. L'entorn industrial de la província de Castelló. El cluster ceràmic.
  
40. El programa de foment de la R+D de la Universitat Jaume I.
  
Avaluació de les activitats de R+D
  
41. Mecanismes d'avaluació de l'activitat investigadora.
  
42. El Pla Nacional d'Avaluació de la Qualitat de les Universitats: avaluació de la investigació.
  
43. Avaluació i selecció de projectes de R+D.
  
Annex II
  
Tribunal de selecció
  
Tribunal titular
  
President: el rector o persona en qui delegue.
  
Vocals:
  
3 en representació de la Universitat Jaume I.
  
1 proposat per les centrals sindicals amb representació en la Junta de Personal del PAS.
  
Secretari: el cap del Servei de Recursos Humans, que actuarà com a secretari amb veu però sense vot, o persona en qui delegue.